TEČAJ ZIMSKE TEHNIKE ZA TEČAJNIKE AŠ 2012/2013

Dvodnevno zimsko tehniko za tečajnike smo organizirali 23 in 24.2.2013 v Počitniškem domu v Možnici, hkrati so potekali izpiti za mlajše pripravnike (posebno poročilo).

Zimske tehnike se je udeležilo 15 tečajnikov (manjkal je eden). V soboto smo najprej skupaj obdelali ledeniško navezo in reševanje iz razpoke v bližini bajte, nato pa so tečajci krožili po točkah: 

· iskanje z žolno (Janez Toni, Grega Zakrajšek),

· prerez snežne odeje (Peter Dragar, Daša Novak), 

· ustavljanje s cepinom, hoja z derezami (Marko Gorišek), 

· spust po vrvi na cepin (Tina Leskošek), 

· gibanje naveze, varovanje, sidrišča v snegu (Jaka Rovan, Matjaž Knapič).

Zvečer je sledila večerja, ki sta jo pripravila Luka Kronegerr in Matevž Kramer in nato zabavni program, ki so ga pripravili mlajši pripravniki. Tokrat ni bilo glede alkohola nobene prohibicije, le opozorilo tečajnikom. Glede tega so bila, kot po navadi, mnenja deljena. Ponoči je zapadlo 30-40 cm snega.

V nedeljo so se tečajniki pod vodstvom Blaža Graparja odpravili na turo proti sedlu Stožje nad Mangartsko planino. Blaž je bil na smučkah precej hitrejši od tečajnikov, ki so gazili (z njimi sta bila tudi 2 alpinista). Peš skupina je na strmem pobočju z veliko količino snega presodila, da nadaljevanje ni varno in se obrnila.

To, da je bil vodja ture na smučeh, ostali pa peš, ni bilo primerno. Prav tako bi moral vodja ture hoditi s skupino in v primeru nevarnosti skupaj z njo obrniti.

Organizacija:

· za počitniški dom smo se menili z Gregorjem Lozejem 070 396 255

· za bajto smo dali 370 eur (150 za vsako noč – prišli smo že v petek in 70 za njegove stroške)

· za hrano smo dali cca 90 eur

